Deg ixef-agi wis sin, nessaweḍ nemmeslay-d ɣef tsuqilt, tibadutin i as-fkan imusnawen yemgaraden, tusna ansa i d-tefruri (Tasensuqilt), nufa-d d belli wid ixedmen tasuqilt n tezlatin n Maɛtub Lwennas s tuget llan s tansa n linternet iwumi neqqar You Tube, mebla ma nettu sin imusnawen isdawanen Massa Racida Fiṭas d Mass Yaɛla Seddiqi amedya i neṭṭef i tezrawt-agi. S umata, nufa-d tasuqilt tebḍa ɣef sebɛa ifukas igejdanen d wid ara dnwali s tehri di tesleḍt-agi i d-iteddun deg uḥric wis sin.